Katemba n'amaziga bisanikidde kkooti e Nakawa, ab'enganda z'abantu abakwatibwa ku by'okutibwa kwa Andrew Flex Kaweesi n'abakyala, we bakyankalanyiza kkooti nga bawakanya eky'omulamuzi Noah Sajjabi okulagira abavunanibwa bazibweyo ku limanda e Luzira.
Ab'enganda z'abakwate n'abakyala okutabuka, kidiridde oludda oluwaabi nga lukulembeddwamu Rachel Nabwire okusaba okubongera akadde, basobole okomekereza okunonyereza kwabwe, ekiwaliriza omulamuzi Sajjabi okwongezaayo omusango okutuusa nga 15, Juni, 2017.
Wabula bakyala babasibe basudde abaana mu kkooti ne basaba omulamuzi akiriza abaana abasibwe ne bakitaabwe kuba bbo tebalina buyambi wadde obusobozi okulabirira abaana, nga basajja babwe bukya basibwa, tebafunanga mazina na bwenkanya.
Wadde embeera abadde bwetyo, Poliisi y'amakkomera esobodde okutebenkeza embeera n'abasibe ne bazibwawo ku limanda mu kkomera e Luzira.
Mu kiseera kino, abakaleetebwa mu kkooti bali 20 nga kigambibwa nti banno benyigira mu ttemu eryakolebwa nga 17, March, 2017, Kaweesi bwe yakubwa amasasi agamutirawo ng'ali ne banne okuli Dereeva we, Mambewa n'omukuumi we Cpl Erau Kenneth e Kulambiro okumpi n'amaka ge, ku mbubuto z'ekibuga Kampala.
Like us on Facebook for more News, Pics, Videos, Events, Promos & lots of fun stuff..
lug_Latn lug_Latn lug_Latn lug_Latn lug_Latn eng_Latn